L’IES Comarcal i l’IES Vicent Andrés Estellés celebren una carrera solidària per la Pau
2025-07-24

El 30 de gener se celebrarà el Dia Escolar de la No Violència i la Pau, reconegut per la UNESCO en 1993. Per a commemorar-ho, l’IES Comarcal, que inclou a alumnat de Burjassot, Godella, Rocafort i Massarrojos, juntament amb l’IES Vicent Andrés Estellés han organitzat una carrera solidària que tindrà lloc el divendres 26 de gener, a les 12:30h.

Amb un recorregut aproximat de dos quilòmetres, que envoltarà el perímetre de l’IES Comarcal, aquesta carrera solidària per la pau compta amb la col·laboració de la regidoria d’Educació, dirigida per Laura Espinosa i de la Policia Local de Burjassot. En ella, participaran corrent alumnat i professors, mentre que aquells que no desitgen córrer, participaran com a voluntaris en l’organització de la carrera.